PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 38.073/ 07.07.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind unele modificări şi completări aduse HCL nr. 141/28.04.2022

Având în vedere solicitarea de reanalizare a Hotărârii nr. 141/28.04.2022 a Instituţiei Prefectului - înregistrată sub nr. 36462/29.06.2022 la Primăria municipiului Satu Mare este necesară aducerea unor modificări și completări la HCL nr. 141/28.04.2022.

În sensul acesta se propune spre aprobare ca articole și aliniate separate Raportul de expertiză tehnică nr. 105/martie 2022 elaborat de SC BENVEREX SRL, Expertiza tehnică Af întocmit de expert tehnic af conf. dr. ing. Bogdan Ioan Alex, proiectul 29/2021 Construire parcare subterană pe un nivel, Piața Libertății, Municipiul Satu Mare întocmit de arh. urb. Paskucz Ioan Ștefan, arh. Butean Mihai (arhitectură), ing. Vescan Robert (rezistență), ing. Follert Iuliu (instalații), Analiza financiară și economică aferentă realizării lucrărilor de investiție.

Totodată se aduce o completare la titlul Hotărârii Consiliului Local Satu Mare nr. 141/28.04.2022 acesta urmând să aibă următorul conţinut: „HCL nr. 141/28.04.2022 privind aprobarea indicatorilor tehnico-economici pentru obiectivul de investiție: AMENAJARE PARCARE SUBTERANĂ PE UN NIVEL ÎN PIAȚA LIBERTĂȚII, parcare cu destinaţie publică.”

De asemenea se aduce o completare la art. 1 alin. (1) al Hotărârii Consiliului Local Satu Mare nr. 141/28.04.2022, acesta urmând să aibă următorul conţinut: “Se aprobă indicatorii tehnico-economici pentru obiectivul de investiţie: AMENAJARE PARCARE SUBTERANĂ PE UN NIVEL ÎN PIAȚA LIBERTĂȚII parcare cu destinaţie publică, conform ANEXEI 1, parte integrantă a prezentei hotărâri.

Se propune înlocuirea sintagmei „cu precădere imobilele hoteluri şi restaurante” din Referatul nr. 20558/06.04.2022, din raportul de specialitate nr. 21203/07.04.2022 precum şi din procesul-verbal al comisiei de avizare tehnico-economică nr. 20718/06.04.2022, cu sintagma “şi care va avea destinaţia de parcare publică”, frazele care o cuprind urmând să aibă următorul conţinut: „Se propune astfel realizarea pe latura de nord a parcului, înspre acesta și construcțiile care definesc Piața Libertății pe partea de nord, o parcare subterană pe un singur nivel care va avea destinaţia de parcare publică”. Complinim lipsa CF nr. 158716 Satu Mare, ataşându-l la prezenta. Totodată, se ataşează CF nr. 171932 Satu Mare la zi.

Având în vedere necesitatea de a demara procedurile de licitație pentru atribuirea contractului de concesiune lucrări pentru obiectivul AMENAJARE PARCARE SUBTERANĂ PE UN NIVEL ÎN PIAȚA LIBERTĂȚII, astfel încât să nu pericliteze termenul de finalizare a proiectului Modernizarea și extinderea traseului pietonal și velo Centrul Vechi din municipiul Satu Mare finanțat prin POR 2014-2020 și ținând cont de cele arătate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

ec. Ursu Lucica ing. Szűcs Zsigmond

Întocmit, Szucs Zsigmond 2 ex.